rejauldu/bengali-wikipedia huggingface dataset:
খালাশপীর সরকারি বঙ্গবন্ধু ডিগ্রী কলেজ বাংলাদেশের রংপুর জেলার একটি সরকারি উচ্চ মাধ্যমিক ও ডিগ্রি শিক্ষাপ্রতিষ্ঠান। এটি পীরগঞ্জ উপজেলার লক্ষ্মীপুর ঠাকুরদাস মৌজায় অবস্থিত এবং ২২ জুলাই, ১৯৯৭ সালে প্রতিষ্ঠিত হয়। বর্তমানে এই কলেজে দিনাজপুর শিক্ষা বোর্ডের অধীনে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, জাতীয় বিশ্ববিদ্যালয়ের অধীনে স্নাতক (পাস) কোর্স চালু আছে। ২০২৪ সালের তথ্য অনুযায়ী, এখানে মোট ৬২৯ জন শিক্ষার্থী অধ্যয়ন করছে।  ইতিহাস  ১৯৯৭ সালের ২২ জুলাই কলেজটি প্রতিষ্ঠা এবং ২০২৩ সালের ৩ জুন জাতীয়করণ করা হয়। বর্তমানে এই প্রতিষ্ঠানে উচ্চ মাধ্যমিকে ৩৬০ জন এবং স্নাতক (পাশ) কোর্সে ২৬৯ জন শিক্ষার্থী অধ্যায়নরত আছে।  ১৯৯৮ - উচ্চ মাধ্যমিক পাঠদানের অনুমতি  ২০০০ - উচ্চ মাধ্যমিক এমপিওভুক্তিকরণ  ২০০২ - স্নাতক (পাশ) পাঠদানের অনুমতি  ২০২১ - স্নাতক (পাশ) এমপিওভুক্তিকরণ  উপলব্ধ কোর্স   উচ্চ মাধ্যমিক    বিজ্ঞান  মানবিক  বাণিজ্য  ব্যাচেলর ডিগ্রি (পাস) কোর্স   বিএ (পাস)  বিএসএস (পাস) ভর্তি ও আসন  এইচএসসি বা একাদশ শ্রেণিতে ভর্তি সাধারণত মাধ্যমিক ও উচ্চ মাধ্যমিক শিক্ষা বোর্ডের অধীনে পরিচালিত হয়। এসএসসি পরীক্ষার ফল প্রকাশের পর বোর্ড ভর্তির বিজ্ঞপ্তি দেয়। শিক্ষার্থীরা অনলাইনে আবেদন করে পছন্দের কলেজগুলো বেছে নেয়। এরপর মেধা তালিকা প্রকাশিত হয় এবং নির্বাচিত শিক্ষার্থীরা নির্ধারিত সময়ে ভর্তি নিশ্চিত করে। ভর্তি শেষ হলে কলেজ প্রথম বর্ষের ক্লাস শুরু করে।  জাতীয় বিশ্ববিদ্যালয়ের অধীনে স্নাতক কোর্স পরিচালিত হয়। যার ভর্তির প্রক্রিয়া সাধারণত অনলাইনের মাধ্যমে পরিচালিত হয়। ভর্তি বিজ্ঞপ্তি প্রকাশের পর শিক্ষার্থীরা নির্ধারিত ওয়েবসাইটে আবেদন ফরম পূরণ করে। এসএসসি ও এইচএসসি পরীক্ষার ফলাফলের ভিত্তিতে মেধা তালিকা প্রকাশ করা হয়। নির্বাচিত শিক্ষার্থীরা নির্ধারিত সময়ে ভর্তি ফি জমা দিয়ে ভর্তি নিশ্চিত করে। ভর্তির প্রক্রিয়া শেষ হলে বিশ্ববিদ্যালয় কর্তৃপক্ষ নির্ধারিত তারিখে ক্লাস শুরু করে।  উচ্চমাধ্যমিকে বিজ্ঞান, মানবিক ও বাণিজ্য বিভাগে ১৫০টি করে আসন রয়েছে।   ফলাফল ও র‍্যাংকিং  ২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ১৮৭৫ জন, পাস করেছে ১৪০২ জন, ফেল করেছে ৪৭৩ জন, এ+ পেয়েছে ২২ জন, শতকরা পাস করেছে ৭৪.৭৭%, শতকরা এ+ পেয়েছে ১.১৭ %।  ২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৪৫৪৫ তম, দিনাজপুর বোর্ডে ১৭৯ তম, রংপুর বিভাগে ৫৯৫ তম এবং রংপুর জেলায় ১১২ তম স্থানে রয়েছে। তথ্যসূত্র    বহিঃসংযোগ    বিষয়শ্রেণী:রংপুর জেলার মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:১৯৯৭-এ প্রতিষ্ঠিত শিক্ষাপ্রতিষ্ঠান
লিয়াকত আলী লাকী (জন্ম: ১৩ জানুয়ারি ১৯৫৭) হলেন একজন বাংলাদেশী অভিনেতা ও সঙ্গীতজ্ঞ। তিনি বাংলাদেশ শিল্পকলা একাডেমির সাবেক মহাপরিচালক। নাট্যকলায় অবদানের জন্য ২০১৯ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।  প্রারম্ভিক জীবন লাকী ১৯৫৭ সালের ১৩ই জানুয়ারি ঢাকার নবাবগঞ্জ উপজেলার আগলা টিকরপুর গ্রামে জন্মগ্রহণ করেন। তার পিতা শেখ সাদেক আলী এবং মাতা মাজেদা আলী। লাকী ঢাকা বিশ্ববিদ্যালয় থেকে ইংরেজি সাহিত্যে স্নাতক ও স্নাতকোত্তর সম্পন্ন করেন। পরে তিনি ঢাকা বিশ্ববিদ্যালয়ের গ্রন্থাগার বিজ্ঞান বিভাগ থেকে ডিপ্লোমা অর্জন করেন। পাশাপাশি জাপান দূতাবাস থেকে এক বছরের জাপানি ভাষা শিক্ষা কোর্স সম্পন্ন করেন। সঙ্গীতের প্রতি অনুরাগ থেকে তিনি বুলবুল ললিতকলা একাডেমি থেকে উচ্চাঙ্গ সঙ্গীতে ৫ বছরের সার্টিফিকেট কোর্স সম্পন্ন করেন।   সমালোচনা  ২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন লিয়াকত আলী লাকী। আন্দোলন চলাকালীন সময়ে লিয়াকত আলী লাকী সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।  পুরস্কার ও সম্মাননা  বাংলাদেশ সরকার কর্তৃক প্রদত্ত শিল্পকলায় একুশে পদক (২০১৯)  ব্যতিক্রম ভূপেন হাজারিকা আন্তর্জাতিক সম্মান (২০১৮)  আন্তর্জাতিক নাট্য সংগঠন আসিটেজ কর্তৃক প্রদত্ত আর্টিস্টিক এক্সসেলেন্স ফর চিলড্রেন্স অ্যান্ড ইয়ুথ থিয়েটার সম্মাননা (২০১১)   তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী অভিনেতা বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:ঢাকার অভিনেতা বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বুলবুল ললিতকলা একাডেমির প্রাক্তন শিক্ষার্থী বিষয়শ্রেণী:বাংলাদেশী মঞ্চ অভিনেতা বিষয়শ্রেণী:শিল্পকলায় একুশে পদক বিজয়ী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:ঢাকার ব্যক্তি বিষয়শ্রেণী:একুশে পদক বিজয়ী
বন খঞ্জন (বৈজ্ঞানিক নাম: Dendronanthus indicus) Motacillidae (মোটাসিলিডি) গোত্র বা পরিবারের অন্তর্গত Dendronanthus (ডেন্ড্রোন্যান্থাস) গণের অন্তর্ভুক্ত একমাত্র প্রজাতি। পাখিটি বাংলাদেশ, ভারত ছাড়াও দক্ষিণ, পূর্ব ও দক্ষিণ-পূর্ব এশিয়ার বিভিন্ন দেশে দেখা যায়। বন খঞ্জন বৈজ্ঞানিক নামের অর্থ ভারতীয় গেছো তুলিকা (গ্রিক: dendron = গাছ, anthus = তুলিকা, indicus = ভারতের)। সারা পৃথিবীতে এক বিস্তীর্ণ এলাকা জুড়ে এরা বিস্তৃত, প্রায় ৩৭ লক্ষ ১০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি। অন্যসব খঞ্জনের মত এদের লেজ ওপর-নিচে নাচে না বরং পাশাপাশি অনবরত নড়ে। এছাড়া খঞ্জন প্রজাতির পাখিদের মধ্যে এরাই একমাত্র প্রজাতি যারা গাছের ডালে বাসা বানায়। মূলত বনাঞ্চলে দেখা যায় বলে এদের নাম হয়েছে বন খঞ্জন।   তথ্যসূত্র    বহিঃসংযোগ    Photographs and other media   Call recordings  বিষয়শ্রেণী:এশিয়ার পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:নেপালের পাখি বিষয়শ্রেণী:ভুটানের পাখি বিষয়শ্রেণী:শ্রীলঙ্কার পাখি বিষয়শ্রেণী:উত্তর কোরিয়ার পাখি বিষয়শ্রেণী:দক্ষিণ কোরিয়ার পাখি বিষয়শ্রেণী:মিয়ানমারের পাখি বিষয়শ্রেণী:থাইল্যান্ডের পাখি বিষয়শ্রেণী:মালয়েশিয়ার পাখি বিষয়শ্রেণী:সিঙ্গাপুরের পাখি বিষয়শ্রেণী:ব্রুনাইয়ের পাখি বিষয়শ্রেণী:কম্বোডিয়ার পাখি বিষয়শ্রেণী:লাওসের পাখি বিষয়শ্রেণী:ভিয়েতনামের পাখি বিষয়শ্রেণী:ইন্দোনেশিয়ার পাখি বিষয়শ্রেণী:রাশিয়ার পাখি বিষয়শ্রেণী:চীনের পাখি বিষয়শ্রেণী:জাপানের পাখি বিষয়শ্রেণী:তাইওয়ানের পাখি বিষয়শ্রেণী:১৭৮৯-এ বর্ণিত পাখি বিষয়শ্রেণী:ইয়োহান ফ্রিডরিশ মালিন কর্তৃক নামকরণকৃত ট্যাক্সা
ফেহমি মের্ত গুনোক (; জন্ম: ১ মার্চ ১৯৮৯; মের্ত গুনোক নামে সুপরিচিত) হলেন একজন তুর্কি পেশাদার ফুটবল খেলোয়াড়। তিনি বর্তমানে তুর্কি ক্লাব বেশিকতাশ এবং তুরস্ক জাতীয় দলের হয়ে গোলরক্ষক হিসেবে খেলেন।  ২০০৪ সালে, গুনোক তুরস্ক অনূর্ধ্ব-১৬ দলের হয়ে তুরস্কের বয়সভিত্তিক পর্যায়ে অভিষেক করেছিলেন। প্রায় সাত বছর যাবত তুরস্কের বয়সভিত্তিক দলের হয়ে খেলার পর, তিনি ২০১২ সালে তুরস্কের হয়ে আন্তর্জাতিক পর্যায়ে অভিষেক করেছেন; তুরস্কের জার্সি গায়ে তিনি এপর্যন্ত ২৮ ম্যাচে অংশগ্রহণ করেছেন।  প্রারম্ভিক জীবন ফেহমি মের্ত গুনোক ১৯৮৯ সালের ১লা মার্চ তারিখে তুরস্কের কারাবুকে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গুনোক তুরস্ক অনূর্ধ্ব-১৬, তুরস্ক অনূর্ধ্ব-১৭, তুরস্ক অনূর্ধ্ব-১৮, তুরস্ক অনূর্ধ্ব-১৯, তুরস্ক অনূর্ধ্ব-২০ এবং তুরস্ক অনূর্ধ্ব-২১ দলের হয়ে খেলার মাধ্যমে তুরস্কের প্রতিনিধিত্ব করেছেন। ২০০৪ সালের ৭ই সেপ্টেম্বর তারিখে তিনি তুরস্ক অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তুরস্কের বয়সভিত্তিক দলের হয়ে তিনি প্রায় ৭ বছরে ৩৬ ম্যাচে অংশগ্রহণ করেছেন।  ২০১২ সালের ২৪শে মে তারিখে, ২৩ বছর, ২ মাস ও ২৩ দিন বয়সে, ডান পায়ে ফুটবল খেলায় পারদর্শী গুনোক জর্জিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে তুরস্কের হয়ে অভিষেক করেছেন। উক্ত ম্যাচের ৬২তম মিনিটে গোলরক্ষক জেঙ্ক গোনেনের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৩৪ নম্বর জার্সি পরিধান করে গোলরক্ষক হিসেবে খেলেছিলেন। ম্যাচটি তুরস্ক ৩–১ গোলের ব্যবধানে জয়লাভ করেছিল। তুরস্কের হয়ে অভিষেকের বছরে গুনোক সর্বমোট ৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল তুরস্ক  ২০১২  ৪  ০ ২০১৩  ১  ০ ২০১৫  ১  ০ ২০১৯  ৯  ০ ২০২০  ৬  ০ ২০২১  ১  ০ ২০২৩  ৫  ০ ২০২৪  ১  ০ সর্বমোট  ২৮  ০  তথ্যসূত্র  বহিঃসংযোগ                       বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:তুর্কি ফুটবলার বিষয়শ্রেণী:ফুটবল গোলরক্ষক বিষয়শ্রেণী:বেশিকতাশ জিমনাস্টিক ক্লাবের ফুটবলার বিষয়শ্রেণী:তুরস্কের আন্তর্জাতিক যুব ফুটবলার বিষয়শ্রেণী:তুরস্কের অনূর্ধ্ব-১৭ আন্তর্জাতিক ফুটবলার বিষয়শ্রেণী:তুরস্কের অনূর্ধ্ব-১৯ আন্তর্জাতিক ফুটবলার বিষয়শ্রেণী:তুরস্কের অনূর্ধ্ব-২১ আন্তর্জাতিক ফুটবলার বিষয়শ্রেণী:তুরস্কের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ইস্তাম্বুল বাশাকশেহির ফুটবল ক্লাবের খেলোয়াড় বিষয়শ্রেণী:তুর্কি পুরুষ ফুটবলার বিষয়শ্রেণী:ফেনারবাহচে ফুটবল ক্লাবের খেলোয়াড় বিষয়শ্রেণী:বুরসাস্পোরের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:উয়েফা ইউরো ২০২০-এর খেলোয়াড়
left|frameless আবু ইউসুফ ইয়াকুব ইবনে ইসহাক আল-কিন্দি () (৮০১ - ৮৭৩) প্রখ্যাত আরব পণ্ডিত। পাশ্চাত্য বিশ্বে তিনি লাতিনিকৃত "আলকিন্ডাস" (Alkindus) নামে পরিচিত। তিনি ছিলেন একাধারে দার্শনিক, বিজ্ঞানী, জ্যোতিষী, জ্যোতির্বিজ্ঞানী, বিশ্বতত্ত্ববিদ, রসায়নবিদ, যুক্তিবিদ, গণিতজ্ঞ, সঙ্গীতজ্ঞ, পদার্থবিজ্ঞানী, মনোবিজ্ঞানী এবং আবহবিজ্ঞানী। মুসলিম পেরিপ্যাটেটিক দার্শনিকদের মধ্যে তিনিই প্রথম। তাই তাকে মুসলিম পেরিপ্যাটেটিক দর্শনের জনক বলা যায়। তার অনেক অর্জনের মধ্যে বিশেষ উল্লেখযোগ্য ছিল গ্রিক এবং হেলেনীয় দর্শনকে আরব জগতে পরিচিত করে তোলা। এছাড়া বিজ্ঞানের অনেকগুলো শাখায় তিনি অগ্রদূতের ভূমিকা পালন করেছেন। আল-কিন্দিই প্রথম ভারতীয় সংখ্যা পদ্ধতিকে মুসলিম ও খ্রিস্টান বিশ্বে পরিচিত করে তোলেন। ক্রিপ্টোলজি ও ক্রিপ্ট্যানালাইসিসে তার বিশেষ আগ্রহ ছিল, গুপ্ত সংকেতের মর্ম উদ্ধারের জন্য কয়েকটি নতুন গাণিতিক পদ্ধতিও আবিষ্কার করেছিলেন যার মধ্যে কম্পাঙ্ক বিশ্লেষণ পদ্ধতি উল্লেখয়োগ্য। গণিত ও চিকিৎসাবিজ্ঞানের জ্ঞানকে ব্যবহার করে ডাক্তারদের জন্য একটি স্কেল নির্ধারণ করেছিলেন। এই স্কেল দিয়ে ডাক্তাররা তাদের প্রস্তাবিত ঔষুধের কার্যকারিতা পরিমাপ করতে পারতো। এছাড়া তিনিই প্রথম সঙ্গীত থেরাপি পরীক্ষা করে দেখেছিলেন। আল-কিন্দির দর্শনের প্রধান বিষয় চিল মূলধারার ইসলামী ধর্মতত্ত্বের সাথে সার সংযোগ। অনেক ইসলামী চিন্তাবিদের মত তিনিও ধর্মতত্ত্বের সাথে দর্শনের সম্পর্ক নির্ণয়ের চেষ্টা করেছিলেন। কিন্দির অনেক রচনাতেই ধর্মতত্ত্বের মৌলিক বিষয়ের দেখা মিলে। যেমন, আল্লাহ্‌র প্রকৃতি, আত্মা এবং ভবিষ্যদ্বাণী। মুসলিম বুদ্ধিজীবীদের কাছে দর্শনের গুরুত্ব তুলে ধরার ক্ষেত্রে তার কাজ যথেষ্ট গুরুত্বপূর্ণ হলেও তার নিজস্ব দার্শনিক চিন্তায় মৌলিকত্ব খুব বেশি ছিল না। আল-ফারাবি নামক আরেকজন মুসলিম দার্শনিকের মতবাদ তার দার্শনিক ধারাকে অনেকটাই ম্লান করে দিয়েছে। তার উপর বর্তমান যুগে পরীক্ষা করার মত তার খুব কম লেখাই অবশিষ্ট আছে। তার পরও কিন্দিকে আরব ইতিহাসের অন্যতম সেরা দার্শনিকের মর্যাদা দেয়া হয়। আর এ কারণেই তাকে অনেকে সরাসরি "দ্য আরব ফিলোসফার" নামে ডাকেন। আরো দেখুন
ফেডারেল ফ্রন্ট হচ্ছে মমতা বন্দ্যোপাধ্যায়ের তৃণমূল কংগ্রেস এবং কে. চন্দ্রশেখর রাওয়ের তেলেঙ্গানা রাষ্ট্র সমিতির নেতৃত্বে ২০১৯ সালের সাধারণ নির্বাচনের আগে কয়েকটি রাজ্য স্তরের দল নিয়ে গঠিত একটি জোট।   ইতিহাস  পশ্চিমবঙ্গের মুখ্যমন্ত্রী ও সর্বভারতীয় তৃণমূল কংগ্রেসের  নেত্রী মমতা বন্দ্যোপাধ্যায় এবং তেলঙ্গানার মুখ্যমন্ত্রী কে. চন্দ্রশেখর রাও ২০১৮ সালে রাজ্য স্তরের আঞ্চলিক দলগুলোকে নিয়ে একটি সংযুক্ত "ফেডারেল ফ্রন্ট" গঠনের প্রস্তাব করেছিলেন। ২০১৯ সালের ১৯ জানুয়ারিতে পশ্চিমবঙ্গ রাজ্যের রাজধানী কলকাতায় অনুষ্ঠিত "ঐক্যবদ্ধ ভারত সমাবেশে" (ইউনাইটেড ইন্ডিয়া র‍্যালি) দলগুলোর মধ্যে আলাপ-আলোচনা সমাপ্ত হয়। এই মহাসমাবেশে সমবেত বিভিন্ন রাজ্য ও কেন্দ্রশাসিত অঞ্চলের মুখ্যমন্ত্রীদের মধ্যে ছিলেন কর্ণাটকের এইচ.ডি. কুমারস্বামী, দিল্লির অরবিন্দ কেজরিওয়াল এবং অন্ধ্র প্রদেশের এন চন্দ্রবাবু নাইডু ছাড়াও পশ্চিমবঙ্গের মুখ্যমন্ত্রী মমতা বন্দ্যোপাধ্যায়। এছাড়াও উপস্থিত ছিলেন সাবেক প্রধানমন্ত্রী  এইচ. ডি. দেব গৌড়া, উত্তর প্রদেশের প্রাক্তন মুখ্যমন্ত্রী অখিলেশ যাদব, মহারাষ্ট্রের শারদ পাওয়ার, জম্মু ও কাশ্মীরের ওমর আবদুল্লাহ এবং ফারুক আবদুল্লাহ এবং অরুণাচল প্রদেশের গেগং অপাং। এআইসিসি তথা কংগ্রেসের সভাপতি রাহুল গান্ধী এই বিজেপি-বিরোধী "ঐক্যবদ্ধ ভারত সমাবেশে" অংশ নিতে ব্যর্থ হলেও বিরোধী দলের নেতা মল্লিকার্জুন খড়্গকে তাঁর দূত হিসাবে প্রেরণ করেছিলেন। তবে তেলঙ্গানার মুখ্যমন্ত্রী কে চন্দ্রশেখর রাও নিজে ভারতীয় জাতীয় কংগ্রেসের সদস্য হওয়ায় তিনি এই মহাসমাবেশে অংশ নেননি।   বর্তমান সদস্য  + দল সংক্ষেপ নাম লোকসভায় সাংসদের সংখ্যা রাজ্যসভায় সাংসদের সংখ্যা  মূল রাজ্য সর্বভারতীয় তৃণমূল কংগ্রেস এআইটিসি ২২ ১৩ জাতীয় দল  (পশ্চিমবঙ্গ) বিজু জনতা দল বিজেডি১২ ৯ ওড়িশা তেলঙ্গানা রাষ্ট্র সমিতি টিআরএস ৯ ৭ তেলঙ্গানা  তেলুগু দেশম পার্টি টিডিপি ৩ ১ অন্ধ্রপ্রদেশতেলেঙ্গানা আম আদমি পার্টি এএপ/আপ ১ ৩দিল্লিপাঞ্জাব রাষ্ট্রীয় লোক দল আরএলডি ০ ০ উত্তরপ্রদেশ গোর্খা জাতীয় মুক্তি ফ্রন্ট জিএনএলএফ ০ ০ পশ্চিমবঙ্গ লোকতান্ত্রিক জনতা দল এলজেডি ০ ০ বিহারসর্বমোট ৪৭'' | ৩৩''' ভারত   বর্তমানে ক্ষমতাসীন 'ফেডারেল ফ্রন্ট' সরকার তালিকা   ক্রমিক নং রাজ্য/কেন্দ্রশাসিত অঞ্চল মুখ্যমন্ত্রী দল/জোট শরিক বিধানসভায় আসন সর্বশেষ নির্বাচন নাম দল আসন সংখ্যা শুরু ১ ২ ৩ অন্যান্য  IND ১ পশ্চিমবঙ্গ মমতা বন্দ্যোপাধ্যায় তৃণমূল কংগ্রেস   ২১০ ২০ মে ২০১১ জিএনএলএফ (০)       ০ ২১০/২৯৪ ১৬ মে ২০১৬ ২ দিল্লি অরবিন্দ কেজরিওয়াল আপ   ৬৭ ৭ ফেব্রুয়ারি ২০১৫       ০ ৬২/৭০ ৮ ফেব্রুয়ারি ২০২০ 3 ওড়িশা নবীন পট্টনায়ক বিজেডি   ১১৩ ৫ মার্চ ২০০০       ০ ১১৩/১৪৭ ২৯ এপ্রিল ২০১৯ ৪ তেলেঙ্গানা কে. চন্দ্রশেখর রাও টিআরএস   ১০৪ ২ জুন ২০১৪       0  ১০৪/১১৯ ৭ ডিসেম্বর ২০১৮   আরও দেখুন  মহাগাঁটবন্ধন   তথ্যসূত্র   বিষয়শ্রেণী:ভারতের রাজনৈতিক দলের জোট বিষয়শ্রেণী:২০১৯-এ ভারতে প্রতিষ্ঠিত
রুসলান মুমতাজ (জন্ম: ২ অগস্ট, ১৯৮২) হলেন একজন ভারতীয় অভিনেতা ও মডেল। তিনি হিন্দি চলচ্চিত্র ও টেলিভিশন অনুষ্ঠানে অভিনয় করেন।Ruslaan Mumtaz - Biography at Koimoi ২০০৭ সালে এমপি৩: মেরা পহেলা পহেলা প্যার ছবিতে অভিনয়ের মাধ্যমে তিনি বলিউডে আত্মপ্রকাশ করেন। ২০১৩ সালে কহতা হ্যায় দিল জী লে জরা ধারাবাহিকে অভিনয়ের মাধ্যমে তিনি আত্মপ্রকাশ করেন টেলিভিশনে।Ruslaan confirms Jee Le Zara is ending  রুসলান হলেন মারাঠি অভিনেত্রী অঞ্জনা মুমতাজের পুত্র।   ফিল্মোগ্রাফি ও টেলিভিশন অনুষ্ঠান  চলচ্চিত্র +Key  চিহ্নিত ছবিগুলি এখনও মুক্তি পায়নি  বছর ছবি ভূমিকা প্রাসঙ্গিক তথ্য২০০৭এমপি৩: মেরা পহেলা পহেলা প্যাররোহন চলচ্চিত্রে প্রথম অভিনেতা২০০৯তেরে সঙ্গ্‌কবীর২০১০ জানে কাহাঁ সে আয়ি হ্যায়দেশ ২০১১ অ্যালার্ট ২৪X৭ নিজের ভূমিকায়২০১২ডেঞ্জারাস ইশকরাহুল২০১৩আই ডোন’ট লাভ ইউযুবান২০১৩মাস্তাং মামামামা২০১৪রোমিও ইডিয়ট জাটনি জুলিয়েট  চলচ্চিত্রায়ন চলছে২০১৬খেল তো অব শুরু হোগাব্যাঙ্ক সিকিউরিটি গার্ড টেলিভিশন  বছর টেলিভিশন অনুষ্ঠান ভূমিকা২০১৩-২০১৪কহতা হ্যায় দিল জী লে জরাধ্রুব যশবর্ধন গোয়েলI don't mind removing my shirt for TV: Ruslaan২০১৪এনকাউন্টার প্রবীণ যোশী২০১৪কার্টেন রেইজার অফ অ্যামেজিং স্পাইডার ম্যান ২নিজের ভূমিকায় (সঞ্চালক)২০১৪ইয়ে হ্যায় আশিকী (পর্ব ৭০)কবীর খান২০১৫এমটিভি বিগ এফ (মরসুম ১, পর্ব ৩) অভিমন্যু সিং২০১৬বালিকা বধূ কৃষ২০১৭এক বিবাহ অ্যায়সা ভি রবি পারমার২০১৭  এমটিভি বিগ এফ (মরসুম ২, পর্ব ৭)                       তন্ময় অরোরা২০১৭                                                                             বিক্রম ভট্ট’জ লেট’স প্লে কার্তিক  তথ্যসূত্র  বহিঃসংযোগ  বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় পুরুষ মডেল বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:হিন্দি চলচ্চিত্র অভিনেতা
ছাছরাউলি () ভারতের হরিয়ানা রাজ্যের যমুনানগর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫৮ মিটার (৮৪৬ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ছাছরাউলি শহরের জনসংখ্যা হল ৯৭২০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে ছাছরাউলি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
জুনাইদ বাগদাদী (৮৩০–৯১০) পারসীয়, page 428: "It is noteworthy that both Bayazid and Junayd were Persians, and may very likely have imported to sufism." রহস্যময় এবং প্রাথমিক সুফী দরবেশদের মধ্যে অন্যতম। তিনি অনেক সুফি তরিকার আধ্যাত্মিক তালিকার কেন্দ্রীয় ব্যক্তিত্ব।  জুনাইদ বাগদাদী তার জীবদ্দশায় বাগদাদে অধ্যাপনা করেছিলেন এবং সুফি মতবাদের বিকাশে গুরুত্বপূর্ণ ব্যক্তিত্ব ছিলেন। সুফি ধর্মতত্ত্বে তার গুরুত্বের কারণে জুনাইদ বাগদাদী প্রায়শই "সুলতান" হিসাবে উল্লেখ করা হয়।Concise Encyclopedia of Islam, C. Glasse, al-Junayd (p. 211), Suhail Academy co.  জন্ম জুনাইদ বাগদাদী হিজরি তৃতীয় শতকের প্রথম দিকে ইরাকের বাগদাদ শহরে জন্মগ্রহণ করেন। তার জন্মের বছর নিয়ে দ্বিমত রয়েছে। কিছু ইতিহাসবিদ লিখেছেন যে তিনি ২১০ হিজরি থেকে ২২০ হিজরির মধ্যে জন্মগ্রহণ করেছিলেন। যেমন ইমাম যাহাবী বলেছেন: "তিনি সুফিদের শায়খ, তিনি ২২০ হিজরি কিছু পরেই জন্মগ্রহণ করেছিলেন।" তথ্যসূত্র  বিষয়শ্রেণী:৮৩০-এ জন্ম বিষয়শ্রেণী:৯১০-এ মৃত্যু বিষয়শ্রেণী:বাগদাদের ব্যক্তি বিষয়শ্রেণী:৯ম শতাব্দীর ইরানি ব্যক্তি বিষয়শ্রেণী:ইরাকি সুফি বিষয়শ্রেণী:সুন্নি ইমাম বিষয়শ্রেণী:সুন্নি সুফি বিষয়শ্রেণী:ইরানি সুফি
আল-জামেয়াতুস সিদ্দিকীয়া দারুল উলুম মাদরাসা ভারতের পশ্চিমবঙ্গের হুগলি জেলার জাঙ্গিপাড়া ব্লকের ফুরফুরা গ্রামের একটি মাদ্রাসা। ইমদাদুল্লাহ মুহাজিরে মক্কি, কারামত আলী জৌনপুরী ও আবু বকর সিদ্দিকী ফুরফুরীর স্মরণে ১৯৮১ সালে এই মাদ্রাসাটি প্রতিষ্ঠিত হয় এবং আবু বকর এই মাদ্রাসার নামকরণ করেন। বর্তমানে মাদ্রাসাটিতে হাজারের অধিক ছাত্র রয়েছে। ভারতের কওমি মাদ্রাসা বোর্ড ও অভ্যন্তরীন শিক্ষা উন্নয়ন বোর্ডের সাথে মাদ্রাসাটির পাঠ্যক্রম সমন্বয় করা হয়েছে। এ যাবত এই মাদ্রাসা থেকে ৭০০ জন দাওরায়ে হাদিস ও ১২০০ জন হাফেজ প্রাক্তনী বের হয়েছেন। মাদ্রাসার বর্তমান পরিচালকের নাম আব্দুল হাই মিশকাত সিদ্দিকী আল কোরাইশি।   ইতিহাস  ১৯৮১ সালে মাদ্রাসাটি প্রতিষ্ঠার পরে আবু বকর সিদ্দিকী ইমদাদিয়া কারামতিয়া সিদ্দিকীয়া দরসে নিজামীয়া মাদ্রাসা নামে মাদ্রাসার নামকরণ করেন। মাদ্রাসাটি প্রথমে একটি স্থানীয় মক্তব হিসাবে চালু করা হয়েছিলো। পরবর্তী সময়ে মাদ্রাসাটি আল জামেয়াতুস সিদ্দিকীয়া দারুল উলুম নামে প্রসিদ্ধ হয়েছে।  শুরুতে মাত্র ১১ জন ছাত্র নিয়ে মাদ্রাসা শিক্ষা কার্যক্রম চালু হয়। তখন শুধুমাত্র দারুস সালাম আদি মসজিদের ইমাম ক্লাশ নিতেন, তিনি ছাত্রদের প্রাথমিক ইসলামি শিক্ষা দান করতেন। মাদ্রাসার প্রথম দিকের ক্লাস পীর আবু বকরের বাসভবনের একটি কক্ষেই নেওয়া হতো। ১৯৮৩ সালে ৮ জন ছাত্র নিয়ে মাদ্রাসার হেফজখানা শুরু হয়। তখন স্থানীয় নয়াবাজারের হাফেজ নুরুজ্জামানকে মাদ্রাসার হেফজ বিভাগ পরিচালনার দায়িত্ব দেয়া হয়। তার সময়ে পাশেই একটি টিনের ঘর তৈরি করে মাদ্রাসাকে সেখানে স্থানান্তরিত করা হয়। ১৯৮৮ সালে মাদ্রাসায় কিতাবখানা বিভাগ চালু হয়।   শিক্ষা কার্যক্রম  ১৯৮৮ সালে ধীরে ধীরে মাদ্রাসায় কিতাবখানা বিভাগ, হিফজ বিভাগ ও মক্তব বিভাগের সমন্বয়ে দারসে নেজামী পদ্ধতিতে মাদ্রাসার কার্যক্রম শুরু হয়। মাদ্রাসার পরিচালকের দায়িত্ব দেওয়া হয় মাওলানা আব্দুল কাইয়ুমকে। তিনি তখন কিতাব বিভাগে ইবতেদায়ী থেকে নাহুবেমীর পর্যন্ত ৪ জামাতে ২৪ জন ছাত্র, হিফজ বিভাগে ৩ গ্রুপে ৩৯ জন ছাত্র, মক্তব বিভাগে ৩ গ্রুপে ৫৮ জন ছাত্র নিয়ে বিভাগগুলো চালু করে। তখন মাদ্রাসার ছাত্রসংখ্যা ছিলো সর্বমোট ১২১ জন ও শিক্ষক ছিলো ৮ জন, শিক্ষকদের মধ্যে মাওলানা নোমান, মাওলানা আনোয়ার হোসাইন, হাফেজ গোলাম রব্বানী উল্লেখযোগ্য।  ধীরে ধীরে ১৯৯৬ সালে মাদ্রাসাটি দারসে নেজামীর সর্বোচ্চ শ্রেণী দাওরায়ে হাদিস শ্রেণী পর্যন্ত উন্নিত হয়। ১৯৯৬ সালে দাওরায়ে হাদিস শ্রেণীতে ছাত্রসংখ্যা ছিলো ২৯ জন। মাদ্রাসার প্রতিষ্ঠাকালীন থেকে এ পর্যন্ত (২০২২ সাল) প্রায় ৭০০ জনের মত সর্বোচ্চ দাওরায়ে হাদিস ডিগ্রি ও ১২০০ জন হাফেজ ডিগ্রি অর্জন করেছেন।  মাদ্রাসার তত্ত্বাবধায়নে বিভিন্ন সময়ে দায়িত্ব পালন করেছেন পীর আব্দুল কাহহার সিদ্দিকী, পীর আল্লামা আবু বকর আব্দুল হাই মিশকাত সিদ্দিকী ও পির আবুল আনসার মুহাম্মদ আব্দুল কাহহার সিদ্দিকী।   আরও দেখুন   ফুরফুরা ফাতেহিয়া সিনিয়র মাদ্রাসা  পীর আবু বকর সিদ্দিকী   তথ্যসূত্র   বিষয়শ্রেণী:১৯৮১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮১-এ ভারতে প্রতিষ্ঠিত বিষয়শ্রেণী:ফুরফুরা দরবার শরীফ বিষয়শ্রেণী:ভারতের মাদ্রাসা বিষয়শ্রেণী:পশ্চিমবঙ্গের মাদ্রাসা বিষয়শ্রেণী:১৯৮১-এ প্রতিষ্ঠিত
সিনক্লেয়ার স্মিথ (জন্ম ২৭ সেপ্টেম্বর ১৯৯১)  একজন  বারমুডিয়ান ক্রিকেটার ।  আগস্ট ২০১৯ সালে, তাকে ২০১৮-১৯ আইসিসি টি-টোয়েন্টি বিশ্বকাপ আমেরিকান টুর্নামেন্টের আঞ্চলিক ফাইনালের জন্য বারমুডার স্কোয়াডে নাম দেওয়া হয়েছিল।  তিনি তার প্রথম টি-টোয়েন্টি আন্তর্জাতিক (টি-টোয়েন্টি) ম্যাচ মার্কিন যুক্তরাষ্ট্র এর বিরুদ্ধে খেলে আত্মপ্রকাশ করেছিলেন।  ২০১৯ সালের সেপ্টেম্বরে, সংযুক্ত আরব আমিরাতে অনুষ্ঠিতব্য আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য বারমুডার স্কোয়াডে তাকে নাম দেওয়া হয়েছিল।  ২০১৯ সালের নভেম্বরে ওমানের ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য বারমুডার স্কোয়াডে তাকে নাম দেওয়া হয়েছিল।  তিনি ৩ ডিসেম্বর ২০১৯ এ হংকংয়ের বিপক্ষে বারমুডার হয়ে তার প্রথম লিস্ট এ-তে ম্যাচ খেলেছিলেন।    তথ্যসূত্র      বহিঃসংযোগ     বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বারমুডার টুয়েন্টি২০ আন্তর্জাতিক ক্রিকেটার বিষয়শ্রেণী:বার্মুডীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম
ব্যাকল্যাশ একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড স্ম্যাকডাউনের জন্য প্রযোজনা করেছে।https://www.pwtorch.com/site/2016/09/11/backlashppvresults/ এটি ব্যাকল্যাশ কালানুক্রমিকের অধীনে প্রচারিত সপ্তদশ অনুষ্ঠান ছিল। এই অনুষ্ঠানটি ২০১৬ সালের ১১ই সেপ্টেম্বর তারিখে মার্কিন যুক্তরাষ্ট্রের ভার্জিনিয়ার রিচমন্ডের রিচমন্ড কলিসিয়ামে অনুষ্ঠিত হয়েছে; যা ২০০৬ সালের আর্মাগেডনের পর এই মাঠে ডাব্লিউডাব্লিউইর প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে এজে স্টাইলস ডাব্লিউডাব্লিউই ওয়ার্ল্ড চ্যাম্পিয়নশিপ ম্যাচে ডিন অ্যামব্রোজকে পরাজিত করেছে। অন্যান্য শীর্ষস্থানীয় ম্যাচে, দ্য মিজ ডাব্লিউডাব্লিউই আন্তঃমহাদেশীয় চ্যাম্পিয়নশিপের জন্য আয়োজিত একক ম্যাচে ডলফ জিগলারকে এবং ডাব্লিউডাব্লিউই স্ম্যাকডাউন নারী চ্যাম্পিয়নশিপ ম্যাচে বেকি লিঞ্চ অ্যালেক্সা ব্লিস, কারমেলা, ন্যাওমি, নাটালিয়া ও নিকি বেলাকে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান স্ম্যাকডাউনে প্রদর্শন করা হয়েছে।  পটভূমি ব্যাকল্যাশ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের সেপ্টেম্বর মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো ব্যাকল্যাশ অনুষ্ঠিত হয়েছে।  ২০১৬ সালের এই অনুষ্ঠানটি ব্যাকল্যাশ কালানুক্রমিকের সপ্তদশ অনুষ্ঠান ছিল, যা ১১ই সেপ্টেম্বর তারিখে মার্কিন যুক্তরাষ্ট্রের ভার্জিনিয়ার রিচমন্ডের রিচমন্ড কলিসিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০১৬ ব্যাকল্যাশ ব্যাকল্যাশ বিষয়শ্রেণী:সেপ্টেম্বর ২০১৬-এ মার্কিন যুক্তরাষ্ট্রে ঘটনা বিষয়শ্রেণী:২০১৬-এ ভার্জিনিয়া বিষয়শ্রেণী:ভার্জিনিয়ায় ঘটনা বিষয়শ্রেণী:রিচমন্ডে পেশাদার কুস্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। পূর্বে অপসারিত ও শিরোনাম সুরক্ষা দেওয়া বিজ্ঞাপন। ~ যুদ্ধমন্ত্রী আলাপ ১৯:৫৯, ১৫ জুন ২০২০ (ইউটিসি) সিয়াম নাসির (অভিনেতা)   – (অপসারণের প্রস্তাবনা দেখুনলগ দেখুন) () জীবিত ব্যক্তি হিসেবে উল্লেখ যোগ্যতার মানদণ্ড পূরণ করে না।  ~ ♦MS_Sakib♦ (কিছু বলবেন?) ১১:৫৮, ১৫ জুন ২০২০ (ইউটিসি) , উল্লেখযোগ্য অভিনেতা নন। প্রধান চরিত্রে উল্লেখযোগ্য কোন বিষয়ে কাজ করেননি। একই সাথে এই নিবন্ধ প্রনেতা আইপি ব্যবহারকারী 103.200.94.21 কে পরীক্ষা করে ব্যবস্থা নেওয়ার জন্য আবেদন জানাচ্ছি। --NahidHossain (আলাপ) ১৬:৪০, ১৫ জুন ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।